Νεμέα

Η Νεμέα (παλαιότερη ονομασία Άγιος Γεώργιος) είναι κωμόπολη του νομού Κορινθίας και αποτελεί την πρωτεύουσα του δήμου Νεμέας. Τοποθετείται σε λεκανοπέδιο με χιλιάδες στρέμματα αμπελιών και πλούσιο αρχαιολογικό ενδιαφέρον. Έχει πληθυσμό 3.505 κατοίκων (απογραφή 2021). Η ευρύτερη περιοχή της Νεμέας αποτελεί την μεγαλύτερη αμπελουργική ζώνη της Ελλάδας στην οποία παράγονται τα ονομαστά κρασιά Ονομασίας Προέλευσης Ανωτέρας Ποιότητας (Ο.Π.Α.Π.) Νεμέα. Η περιοχή είναι ονομαστή για το κρασί της από τα αρχαία χρόνια, όταν ονομαζόταν Φλιάσιον Πεδίον.

 Η Νεμέα μέχρι το 1923 ονομαζόταν Άγιος Γεώργιος από την ομώνυμη βυζαντινή εκκλησία. Το όνομα Νεμέα αναφέρθηκε για πρώτη φορά το 1840 στο ΦΕΚ 19Α-07/06/1834 με τη δημιουργία του δήμου Νεμέας και καθιερώθηκε στην πόλη μετά τον Β' Παγκόσμιο Πόλεμο. Τέλος, σχετικά με το όνομα Φλειούς, καθιερώθηκε στην ομώνυμη αρχαία πόλη από τον Φλία ή Φλιοῦς, που σύμφωνα με τον Παυσανία, ίσως ήταν εγγονός του Τημένου και γιος της Αραιθυρέας, κόρης του Άραντος. Σύμφωνα με αυτή την παράδοσή ήταν και σύζυγος της Χθονοφύλης. Άλλη παράδοση αναφέρει τον Φλίαντα ως Αργοναύτη, γιο του Διόνυσου και της Αριάδνης ο Υγίνος αναφέρει ότι ήταν γιος της Αριάδνης και του Διόνυσου και τον χαρακτηρίζει "Φλιάσιο" ενώ άλλη ως γιο του Διόνυσου και της Χθονοφύλης. Πρώτες μαρτυρίες για οικισμό στην περιοχή υπάρχουν το 1500 π.Χ. στο ύψωμα Τσουγκίζα, όμως δεν υπάρχουν γραπτά κείμενα. Τον 10ο αιώνα π.Χ. κτίζεται 3 χλμ. από την Νεμέα η πόλη Φλειούς η οποία θεωρείται η πόλη της αρχαίας Νεμέας και η οποία γνώρισε ακμή τον 6ο αιώνα π.Χ.Το 576 π.Χ. δίπλα από την σημερινή Αρχαία Νεμέα (Ηράκλειο) υπήρχε ονομαστό ιερό του Δία. Ο ναός του Δία ήταν περίπτερος δωρικού ρυθμού με 6 κολώνες στις στενές πλευρές και 12 στις μακρές. Στον περιβάλλοντα χώρο του ναού υπήρχαν ξενώνας, λουτρό, στάδιο και εκεί διεξάγονταν από το 573 π.Χ. τακτικά κάθε 2 χρόνια τα Νέμεα.Τα βυζαντινά χρόνια, η Νεμέα δέχτηκε πολλές επιθέσεις από Σλάβους και Βούλγαρους, εμποδίζοντάς τους όμως να προχωρήσουν περαιτέρω. Κατακτήθηκε πρώτα από τους Λατίνους και μετά από τους Τούρκους. Στην επανάσταση του 1821 πήραν μέρος στον αγώνα πολλοί κάτοικοι με αρχηγό τον Δανιήλ Παμπούκη. Απελευθερώθηκε το 1822, όταν έφυγε και το τελευταίο στράτευμα Τούρκων από την Νεμέα. Η περιοχή κατακτήθηκε από τους Ιταλούς στις 26 Απριλίου 1941, ενώ στην κατοχή εδώ δημιουργήθηκαν πολλά αντάρτικα στρατεύματα. Η περιοχή δεν είναι σεισμογενής, αλλά λόγω του ότι είναι κοντά στην Κόρινθο (σεισμό 1858, 1928 και 1932) και στην Αθήνα (σεισμοί 1981 και 1999), ταρακουνιέται συχνά. Η Νεμέα χωρίζεται γεωγραφικά στην παλαιά και τη νέα πόλη. Η παλιά είναι χτισμένη πάνω σε βουνό, λόγω του ότι τότε που χτίστηκε οι επιδρομές και οι λεηλασίες από τους Τούρκους ήταν συχνές. Η νέα πόλη χτίστηκε μετά τον πόλεμο και χωρίζεται σε κέντρο και σε άκρες. Η Νεμέα (περίπου 300μ.) αναπτύχθηκε σε λεκάνη που περιβάλλεται από βουνά, τα οποία φτάνουν τα 750μ. Η παλιά πόλη (περίπου 360μ.) βρίσκεται σε μια μικρότερα λεκάνη. Και οι δύο λεκάνες αδειάζουν μέσα από τις δικές τους κοιλάδες στον Κορινθιακό Κόλπο. Η σύνθέση του εύφορου εδάφους (που αναπτύχθηκε κυρίως σε υπόγεια ασβεστόλιθο), τη γεωλογία της λεκάνης, το υψόμετρο (γεωδαιτικό σύστημα αναφοράς) και το κλίμα είναι ιδανικά για της αμπελοκαλλίέργεια. Στη Νεμέα κύριο και δημοφιλές προϊόν είναι το κρασί . Επίσης παράγεται Ελαιόλαδο και σταφίδα. Παλιότερα παραγόταν και σιτάρι. Στην Νεμέα γίνεται κάθε χρόνο στα τέλη Αυγούστου ή στις αρχές Σεπτεμβρίου η γιορτή . Κρατάει 3 μέρες και πάνω στα πεζοδρόμια στήνονται τραπέζια και κόσμος επισκέπτεται το μικρό μουσείο, όπου εκτίθεται λεύκωμα με παλιές νεμεώτικες φωτογραφίες. Επίσης το Δεκαπενταύγουστο γίνονται εκδηλώσεις προς τιμήν της Παναγίας. Ο πληθυσμός της Νεμέας γνώρισε σημαντική αύξηση την περίοδο 1861 - 1961 αλλά έκτοτε έχει μειωθεί αρκετά. το Μοναστήρι Παναγιάς Βράχου . οι 4 παλιές συνοικίες ο Αρχαιολογικός χώρος τα Οινοποιεία το Μουσείο του Κρασιού Αρχαίες Κλεωνές Κορινθίας Αρχαία Νεμέα Κορινθίας Η ιστοσελίδα του δήμου Νεμέας Οφέλτης - Ο Φίλος της Νεμέας ΠΟΠ Νεμέα Αρχειοθετήθηκε 2015-07-15 στο Wayback Machine. "Κορινθιακά" Παυσανία - Κεφ. 12 Αρχαιολογικό Μουσείο Νεμέας Αρχειοθετήθηκε 2018-07-26 στο Wayback Machine.